On ilo viettää hetki kanssasi Sanaa naisilta -ohjelman parissa!
Olen Aulikki Hartikainen-Piipponen. Haluan ohjelman herättävän -
syvemmän kaipauksen viettää aikaa Isän kanssa.
Psalmi 73 sanoo näin: -
Rakas TV7:n ystävä: Jumala kutsuu meitä läsnäoloonsa, -
pitämään yllä henkilökohtaista suhdetta Häneen, Jeesuksen kautta.
Silloin voimme olla voittoisia elämämme taisteluissa -
yhdessä Pyhän Hengen kanssa.
Johanneksen evankeliumi 14:6 -
"Jeesus sanoi hänelle: "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Tarvitsemme yhteyttä Isän kanssa myös liittyen siihen, -
mitä Suomessa tällä hetkellä tapahtuu.
Yhteiskunnassamme on käynnissä vastaava prosessi -
kuin kuvataan Danielin kirjassa.
Babylonian kuningas Nebukadnessar valloitti Jerusalemin -
ja vei suurimman osan kaupungin asukkaista orjiksi.
Yksi heistä oli teini-ikäinen poika, Daniel.
Babylonialaisilla oli vain yksi tavoite: -
hävittää Danielin erikoislaatuisuus Jumalan seuraajana -
ja mukauttaa hänet heidän maailmaansa ja uskontoonsa.
Rakkaat ystävät, tähän ollaan myös Suomessa menossa!
Jos ajatellaan mitä Suomessa tällä hetkellä tapahtuu, -
niin maastamme ollaan hävittämässä kristinusko, -
lupa vapaasti harjoittaa uskoa.
Rakkaat ystävät, meillä on uskonnon ja omantunnon vapaus, -
joka on säädetty perustuslaissa.
Meidän tulee kristikansana pitää tästä vahvasti kiinni!
Daniel joutui vastoin omaa arvomaailmaansa -
käymään 3 vuoden koulutuksen.
Ajattele mitä se tarkoittaisi kohdallasi, -
jos entinen pitäisi unohtaa, omaa nimeä myöten?
Oma kieli, kulttuuri, uskonto.
Daniel joutui sopeutumaan ja kätkemään uskontonsa.
Vastarinta olisi ollut hengenvaarallista!
Daniel oli valmis sopeutumaan, -
niin kauan kuin se ei sotinut Jumalan sanaa vastaan.
Kun Danielille tuli tilanne, jossa hän joutui syömään -
epäjumalille uhrattua ruokaa, Hän kieltäytyi.
Jumala oli Danielin kanssa, -
antaen hänen hoviherrain päällikön edessä syödä toisin.
Ajatelkaapa mistä johtui, että Jumalan voima oli Danielin kanssa?
Se liittyi siihen, että Daniel oli uskollinen, -
vaikka hänellä oli raskas taakka koko kansakunnan edestä.
Rakkaat ystävät, miten Daniel pystyi selviytymään -
kaikesta tästä ilman hengellisiä isiä tai äitejä ympärillään?
Miten Daniel selvisi? Nyt kuuntele rakas ystävä tarkkaan: -
Ennen tätä vaikeaa ajanjaksoa Daniel oli löytänyt -
hiljaisuuden ja rukouksen kautta vahvan yhteyden Isään, -
jota myös tänä vaikeana aikana oli helppo pitää yllä, -
säännöllisten rukoushetkien kautta, luottaen Isän apuun.
Kun Daniel pysyi tässä uskollisena, niin Jumala antoi -
hänelle ihmeellisiä unia ja ilmestyksiä.
Jumala antoi mielisuosion Danielille edetä hovissa.
Se tarkoittaa meille myös sitä!
Siellä on monia Jumalan profeettoja, miehiä ja naisia, -
jotka Jumala on tätä aikaa varten varustamassa.
Saatko kiinni ajatuksesta, mitä Daniel kävi elämässään läpi?
Haasteiden, mitkä sinulla on omassa elämässäsi tällä hetkellä, -
elämäsi vaikeuksien kautta Jumala haluaa herkistää kuulemaan -
Pyhän Hengen äänen, löytämään vahvan yhteyden Isän kanssa.
Kristuksen Hengestä - Pyhästä Hengestä käsin -
pystyt toimimaan lopun ajassa Jumalan läsnäolossa -
ja yhteydessä, aivan kuin Daniel.
Ystävät, se tarkoittaa, että Jumala tulee näitä miehiä ja naisia, -
juuri sinua kuka siellä olet, viemään kuninkaan puheille, -
tuomaan väkevää ilmestystä ja Jumalan sanaa presidentille, -
pääministerille ja yhteiskunnallisille vaikuttajille.
Kansakuntamme kohtalo tulee kääntymään, -
Jeesuksen nimessä ja veressä.
Psalmissa 37:7 sanotaan ihanat sanat: -
"Hiljenny Herran edessä ja odota häntä---"
Rakas ystävä, Jumala kutsuu meitä Sanassaan -
hakeutumaan hiljaisuuteen ja odottamaan Häntä.
Kun me ollaan hiljaisuudessa, -
se ei tarkoita sitä, että välttämättä joka kerta kuulet Jumalan puhuvan.
Tarkoitus on, että pystyt hiljentämään sisimpäsi.
Vietät aikaa Isän läsnäolossa, keskittyen Jeesukseen Kristukseen.
Siellä saat syvän luottamuksen, mikä Danielilla oli, -
että missä tahansa tilanteessa isän tahdossa kulkiessa, -
tiedät Isän auttavan kaikissa elämäntilanteissasi.
Siellä, rakas ystävä, koet rauhaa, sellaista lääkettä, -
joka on paras sinun stressiäsi vastaan.
Monet kerrat on ollut tilanteita, joissa olen mennyt Isän läsnäoloon.
Olen ollut sairas, väsynyt tai vaikeiden kysymysten kanssa, -
mutta yhtä monet kerrat löydettyäni sen hiljaisen paikan -
Isän läsnäolossa - olen tullut ulos parantuneena -
virkistyneenä, saaden ongelmatilanteisiin ratkaisut.
Mitä enemmän harjoittelet hiljentymistä -
Isän läsnäolossa, sitä enemmän Hän voi antaa sinulle tehtäviä, -
joissa kuljet Pyhän Hengen tarkassa johdatuksessa.
Tänäänkin oli tilanne, jossa Pyhä Henki antoi viestin, -
että kun tapaan erään henkilön, minun tulee puhua hänelle vain kielillä.
Mietin, kuinka hän tulisi reagoimaan siihen?
Jumala oli jo tälle ihmiselle puhunut kielilläpuhumisen armolahjasta.
Kun kerroin tilanteen, niin oli ihana, että hän oli jo valmis astia.
Kohtaamisemme oli sitä, että tunnin puhuin kielillä, -
mitä Jumalan Henki antoi. Välillä tuli kielen selitystä.
Kehossani koin muutoksen, kun Jumalan Henki otti taakkoja pois -
ystävän elämästä rukoillessani kielillä.
Kun läpimurto tuli, ystävä murtui kyyneliin.
Tuli rauha, lepo ja lohduttava sana hänen tilanteeseensa.
Tätä herkkyyttä Jumala haluaa vaikuttaa meissä, -
Hänen kansansa keskellä.
Haluan rohkaista sinua: Mitä enemmän opit viettämään aikaa -
Jumalan läsnäolossa - sitä enemmän haluaisit siellä olla!
Raamatussa puhutaan Pietarista, Markuksen 9. luvussa.
Siellä on ihana sananpaikka, jossa Pietari sai kokea -
erikoisen hetken Jeesuksen kanssa korkealla vuorella, -
jossa ilmestyi Mooses ja Elia. Siellä Pietari sanoi Jeesukselle: -
"Rabbi, meidän on tässä hyvä olla; tehkäämme siis kolme majaa, -
sinulle yksi ja Moosekselle yksi ja Eliaalle yksi".
Se oli se salainen kätköpaikka, -
missä Pietari sai kokea Jumalan erityistä läsnäoloa ja rakkautta.
Tulet kokemaan mitä tarkoittaa Korkeaveisun sanoin -
"olla rakkaudesta sairas."
Jos et saa täyttää läsnäolon kaipuuta Jumalan kanssa kahden, -
viettäen aikaa Kristuksen kanssa, Pyhän Hengen kanssa.
Rakas ystävä, janoa tätä! Herkistyköön sinun henkesi tälle!
On mielenkiintoista, miten vietämme aikaa Isän läsnäolossa.
Usein ihmiset pyytävät käytännön esimerkkiä siitä, -
mitä se tarkoittaa tehtävässäni Jumalan palvelijana.
Itselle se tarkoittaa, että kerran viikossa minulla on yksi päivä, -
jossa 5-6 tuntia olen Herran läsnäolossa.
Aloitan ehtoollisella. Ehtoollis- pöydässä Jumala rakkaudessaan -
murtaa sydämeni Kristuksen rakkauden alla.
Siellä itken ja vuodatan huoleni Taivaalliselle Isälle.
Sen jälkeen luen noin tunnin ajan Raamattua, -
sitten palvon ja ylistän Taivaallista Isää.
Sitten vaan asetun Jumalan läsnäoloon, -
lämpimän peiton alle sängylle pitkälleni.
Kun Jumalan kirkkaus tulee - se voi tulla valtavana painona, -
etkä voi kuin olla siinä. Isä puhuu, Isä hoitaa, Isä virvoittaa.
Vaikka olisi kuinka vaikeaa elämässä, niin joka kerta -
sanot: Periksi ei anneta! Jeesuksen nimessä ja veressä!
Muina päivinä, sananjulistamisen lisäksi, -
olen noin 30-60 min Herran läsnäolossa, -
pitäen yllä sitä suhdetta, mikä minulla on Isän kanssa.
Haluan tuoda sinulle syvän yhteyden, ilmestyksen, -
liittyen Raamatun sananpaikkaan Luukkaan evankeliumin 10. luvussa.
Se kertoo kahdesta naisesta nimeltään Martta ja Maria.
Te ehkä muistattekin, että tässä sananpaikassa on kaksi sisarusta.
Martta on nainen, joka puuhaa monenlaisissa asioissa, -
mutta Maria löysi paikkansa Jeesuksen jalkojen juuresta.
Olen miettinyt, mitä tämä tarkoittaa. Onko tällä syvempi merkitys?
Jumalan Pyhä Henki puhui siitä, että on olemassa kahdenlaisia kristittyjä.
On Marttoja, jotka tekevät Jeesukselle työtä, -
mutta ehkä eivät kiinnitä Jeesukseen huomiota!
Sitten on Marioita, jotka ovat löytäneet -
sen salaisen yhteyden Kristuksen kanssa.
Rakas ystävä, kumpaan joukkoon sinä kuulut?
Martat ovat miehiä ja naisia, -
joilla olisi aikaa asettua Jeesuksen jalkojen juureen, -
mutta heidän sisäinen ihmisensä on niin rauhaton, -
etteivät pysty hiljentymään ja löytämään rakkaussuhdetta,-
syvää yhteyttä seurustella Isän kanssa.
Vai oletko se Maria, joka Marian tavoin tekee kovasti työtä, -
mutta olet oppinut sisäisen minäsi hiljentämään -
siten, että se on jatkuvassa yhteydessä Isän kanssa.
Siihen, rakas ystävä, Isä kutsuu meitä!
Tiedämme, että Raamatussa on paljon esimerkkejä siitä, -
kuinka Jumalan palvelijat harjoittivat ja olivat oppineet -
löytämään syvän yhteyden Taivaalliseen Isään.
Daavid on hyvä esimerkki siitä!
Kun sotajoukot olivat saartaneet hänet ja viholliset uhkasivat, -
muistatko, mitä Daavid teki?
Ottiko Daavid heti yhteyttä 20:een esirukoilijaan ja pyysi apua?
Ei, vaan Daavid oli mies, joka heti vetäytyi hiljaisuuteen, -
Isän läsnäoloon, viettäen aikaa Isän kanssa kahden.
Sieltä hän sai ne vastaukset, ratkaisevat asiat.
Jumala puhui suoraan hänen sydämeensä rohkaisevia sanoja, -
että Daavid meni voitosta voittoon, niin kuin Psalmi 62:6 sanoo:
"Odota yksin Jumalaa hiljaisuudessa, minun sieluni, -
sillä häneltä tulee minun toivoni."
Hän yksin on minun apuni, kallioni, turvani, en minä horju.
Jumalassa on minun apuni ja kunniani, minun väkevyyteni kallio.
Minun turvani on ikiaikojen Jumala. Aamen.
Tekstitys: Sinikka Martikkala